**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE biudžetinei įstaigai „Klaipėdos paplūdimiai“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti savivaldybės biudžetinei įstaigai „Klaipėdos paplūdimiai“ valdyti patikėjimo teise dalį inžinerinio statinio – Danės upės krantinės (krantinės dalis – 14 metrų nuo Pilies g. tilto).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso Danės upės krantinės, tame tarpe ir krantinės dalis 14 metrų nuo Pilies gatvės tilto.

Savivaldybės biudžetinė įstaiga „Klaipėdos paplūdimiai“ planuoja dalyvauti projekte „Žvejybos produktų iškrovimo vietos prie Pilies tilto Klaipėdoje įrengimas“ (toliau – Projektas). Pagal šį Projektą yra numatyta nurodytoje Danės upės krantinės dalyje įrengti žuvų iškrovimo vietą.

 Žuvų iškrovimo vietos įrengimo darbai ir jų vertė:

|  |  |
| --- | --- |
| **Darbų, prekių pavadinimas** | **Kaina, eurais** |
| Techninio darbo projekto parengimas | 8000 |
| Inžinerinių tinklų ir gervės/ krano tinklų  įrengimas | 5000 |
| Atraminis gembinis kranas | 25900 |
| Gembinio krano pastatymas | 4000 |
| 3 pontonai  | 24542,69 |
| Inkaravimo įranga ir surinkimas (3 pontonams) | 12736,77 |
| **Viso:** |  |
| Kaina be PVM | 80179,46 |
| Kaina su PVM | 97017,1466 |

Ši Danės upės vieta (krantinė) atitinka keliamus reikalavimus: iškrovimo vieta jau įtraukta į Jūrų vandenyse žvejojančiais laivais sugautų žvejybos produktų iškrovimo, pirminio pardavimo ir supirkimo vietų sąrašą, patvirtintą Lietuvos Respublikos žemės ūkio ministro įsakymu (2019-06-28 Nr. 3D-392).

Norint, kad BĮ „Klaipėdos paplūdimiai“ galėtų dalyvauti nurodytame projekte, būtina nurodytą Danės upės krantinės dalį perduoti įstaigai valdyti patikėjimo teise. Įstaiga turi valdyti nurodytą krantinės dalį pagal teisės aktų reikalavimus, tam kad galėtų teikti paraišką dalyvauti Projekte.

Klaipėdos miesto savivaldybės administracija taip pat Savivaldybės tarybai teikia sprendimo projektą „Dėl pritarimo projekto „Žvejybos produktų iškrovimo vietos prie Pilies tilto Klaipėdoje įrengimas“ įgyvendinimui“. Šiuo Savivaldybės tarybos sprendimu numatyta pritarti BĮ „Klaipėdos paplūdimiai“ projekto „Žvejybos produktų iškrovimo vietos prie Pilies tilto Klaipėdoje įrengimas“ paraiškos teikimui ir Projekto įgyvendinimui.

**3. Kokių rezultatų laukiama.**

Perdavus turtą BĮ „Klaipėdos paplūdimiai“ būtų sudaryta galimybė įstaigai dalyvauti projekte „Žvejybos produktų iškrovimo vietos prie Pilies tilto Klaipėdoje įrengimas“.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

 Preliminari projekto vertė – 97,1 tūkst. Eur. Iš jų: ES lėšos – 92,24 tūkst. Eur. (95 proc.) SB lėšos –– 4,86 Eur. tūkst. Eur. (5 proc.).

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – sudaroma galimybė BĮ „Klaipėdos paplūdimiai“ dalyvauti Projekte bei įrengti tinkamą žuvų iškrovimo vietą Klaipėdos mieste.

Teikiame svarstyti šį sprendimo projektą.

PRIDEDAMA. Danės upės krantinės schema, 1 lapas.

Skyriaus vedėjas Edvardas Simokaitis